**סיכום חוו"ד**

**הדס מדמוני**

**השיגים לימודיים ויכולת למידה כלומד עצמאי :**

הדס הגיעה במהלך השנה האחרונה להישגים לימודיים גבוהים מאוד, כלומדת עצמאית ביצעה עבודה שנתית מרשימה ורלוונטית ביותר בנושא עדכני ומאתגר שדרש מעבר ליכולת החשיבה והניתוח גם אומץ לב ארגוני רב.

את כל מטלות הלימוד והמטלות הצוותיות ביצעה על הצד הטוב ביותר תוך השקעה רבה בלימוד וניתוח.

**התנהלות בצוות בכיר:**

הדס קצינה בכירה עתירת ניסיון, ערכית, דעתנית, חברותית, בעלת כישורי הנהגה וביצוע חריגים לטובה כל אלו בצד רוגע ויחסים בינאישיים נהדרים.

הדס הקפידה לאורך כל השנה להביא להכרות מעמיקה של המשתתפים עם המשטרה וניכר שבאהבתה הרבה לארגון ממנו מגיעה השכילה לחשוף את המשתתפים באמצעות המטלות אותן הובילה, לבכירים הרלוונטיים במשטרה (לדוגמא סיור ירושלים) ולתהליכים המשמעותיים שמובלים בארגון.

**חשיבה אסטרטגית:**

הדס בעלת כישורי חשיבה אסטרטגית גבוהים, כישורים אלו התפתחו והתחדדו במהלך השנה בצורה יפה ומשמעותית עדות לכך במטלות השונות שהובילה ובעבודה השנתית שכתבה.

**סיכום אינטגרטיבי:**

הדס משתתפת בולטת מאוד, ערכית, שאפתנית, דעתנית, נעימה אכפתית וחברותית בעלת כישורים בינאישיים מפותחים ביותר. יכולות הביצוע הגבוהות בצד הרצון להוביל ולהשפיע הביאו את הדס להשפיע רבות על הצוות כולו, כל זאת למרות אירועים אישיים קשים עימם התמודדה בשנה זו.

חשיבתה הביקורתית בצד אהבתה הגדולה למשטרת ישראל הביאו השנה לכך שהמשטרה תנכח בדיונים השונים, נחשפנו בזכות הדס לקציני משטרה בולטים ולתהליכים מרשימים בארגון. ניכר כי הדס השכילה לייצג את הארגון באופן מיטבי בשנה זו ובכך השפיעה על הלימוד במליאה בצורה טובה.

המעורבות החברתית של הדס, האכפתיות הרבה מכל משתתף תרמו רבות להצלחת הצוות השנה ועל כך תודתי העמוקה.

ניכר שהדס ניצלה היטב את שנת המב"ל להתפתחות אישית, למידה וחקירה – יישר כח.

מודה להדס על השקעתה החריגה ותרומתה לצוות ולמחזור כולו.

הערכה רבה והצלחה בהמשך הדרך.

שי פאיראיזן